Държавен вестник, бр. 4, 2011 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  4
В зависимост от това, каква дейност ще 
осъществява дадено предприятие, приложимите 
изисквания за предприятията са различни. Част 
от изискванията се отнасят само за предпри­
ятията, опериращи електронни съобщителни 
мрежи за собствени нужди, други – за тези, 
предоставящи услуги, и трети – за тези, които 
предоставят и електронни съобщителни мрежи 
и услуги. Поради тази причина Общите изисква­
ния трябва много ясно да дефинират условията, 
при които се осъществяват различните видове 
електронни съобщителни дейности. Възможен 
подход е да бъдат разработени отделни Общи 
изисквания за съответния вид дейност. Този 
подход е за предпочитане, тъй като в голяма 
степен ще улесни не само предприятията, но 
и регулатора, който по-лесно ще следи за тях­
ното спазване.
В Регулаторна рамка 2009 за електронни 
съобщителни мрежи и услуги се предвижда 
хармонизиране на условията по отношение на 
предприятия, които предоставят презгранични 
електронни съобщителни услуги в рамките на 
Общността. От тези предприятия се изисква да 
направят само едно уведомление за съответната 
държава членка. 
Ще продължи предоставянето на разре­
шения при използването на радиочестоти и 
номера (ограничен ресурс). Разрешения за 
номера могат да се дават и от Европейския 
номерационен план, включително например 
виртуалния код „3883“, който е предоставен на 
държавите – членки на CEPT. Тези разрешения 
няма да бъдат ограничавани, освен когато това 
е неизбежно с оглед на ограничеността на 
радиочестотите и необходимостта от ефектив­
ното им използване. Като част от процедурата 
за подаване на заявление за разрешение за 
използване на радиочестоти ще се проверява 
дали кандидатът ще бъде в състояние да спазва 
свързаните с това разрешение условия.
При наличие на споразумение на евро­
пейско ниво за хармонизирано предоставяне 
на радиочестоти на определени предприятия 
националният регулаторен орган следва строго 
да прилага споразумението при издаване на 
разрешение за използване на тези радиочестоти. 
В резултат на прегледа на европейската 
регулаторна рамка се прецизираха и условията 
към предприятията, които следва да се включ­
ват в Общите изисквания и в разрешенията за 
ползване на ограничен ресурс, като например:
• достъпност за крайните потребители на 
номера от европейското телефонно номераци­
онно пространство, универсалните междуна­
родни безплатни телефонни номера и когато е 
технически и икономически осъществимо – на 
номерата от номерационните планове на други 
държави – членки на ЕС;
• условия за достъпност за потребители с 
увреждания;
• задължения за прозрачност с цел осигу­
ряване на свързаност „от край до край“, опо­
вестяване на всички условия, ограничаващи 
достъпа до и/или използването на услуги и 
приложения, когато такива условия са разре­
шени от държавите членки в съответствие с 
правото на Общността, и, при необходимост, и в 
съответствие с принципа за съразмерност – дос­
тъп на националните регулаторни органи до 
тази информация, която е необходима с цел 
проверка на точността на това оповестяване;
• задължение за предоставяне на услуга или 
за използване на вида технология, за които са 
предоставени правата на ползване на радио­
честоти, включително, когато е приложимо, 
изисквания за покритие и качество;
• специфични задължения, свързани с екс­
периментално използване на радиочестоти;
• тарифни принципи и максимални цени, 
които могат да се прилагат в специфичен номе­
рационен обхват, с цел избягване на съмнения 
и гарантиране защита на потребителите.
Задълженията към предприятията за предос­
тавяне на информация на националния регула­
торен орган следва да бъдат пропорционални, 
обективно обосновани и ограничени до строго 
необходимото. Няма да се изисква системно 
и редовно доказване на спазването на всички 
условия по уведомителния и разрешителен 
режим. Предприятията имат право да знаят за 
какви цели ще бъде използвана информацията, 
която те следва да предоставят. Предоставянето 
на информация следва да не бъде условие за 
достъп до пазара. 
Предприятията, осъществяващи електронни 
съобщения, ще продължат да заплащат админи­
стративни такси. Тези такси следва да покриват 
действителните административни разходи на 
КРС. Освен административни такси КРС ще 
продължи да събира и такси за използването 
на радиочестотен спектър и номера като сред­
ство за осигуряване на оптимално използване 
на тези ресурси. Тези такси следва да не за­
трудняват развитието на иновационни услуги 
и конкуренцията на пазара, а да насърчават 
навлизането на нови участници в него. Такси­
те могат да се използват както за покриване 
разходите на националния регулаторен орган 
за управлението на радиочестотния спектър за 
граждански нужди, така и за освобождаване от 
държавата на повече радиочестотен спектър за 
граждански нужди. Във връзка с това следва 
да се направи анализ на събираните от КРС 
такси, доколко начинът на формирането им 
отговаря на тези принципи.
Санкциите за неспазване на условията, свър­
зани с уведомителния и разрешителния режим, 
следва да бъдат съразмерни на нарушението. 
Само при изключителни обстоятелства ще се 
спира или оттегля правото на предоставяне на 
електронни съобщителни услуги или правото 
за използване на радиочестотен спектър или 
номера: при сериозна заплаха за обществена­
та безопасност, сигурността, здравето или за 
икономическите и оперативните интереси на 
други предприятия.